OpenLLM-France/wikimedia huggingface dataset:
# Atletisme als Jocs Olímpics d'estiu de 1908 - llançament de pes masculí

Els llançament de pes masculí va ser una de les sis proves de llançaments que es disputaren durant els Jocs Olímpics de Londres de 1908. La prova es va disputar el 16 de juliol de 1908 amb la participació de 25 atletes procedents de vuit nacions diferents.

## Medallistes

| Or | Plata | Bronze |
| Ralph Rose (USA) | Denis Horgan (GBR) | John Garrels (USA) |

## Rècords

Aquests eren els rècords del món i olímpic que hi havia abans de la celebració dels Jocs Olímpics de 1908.
| Rècord del Món | 15,12 m (*) | Ralph Rose | Mont-real (CAN) | 21 de setembre de 1907 |
| Rècord Olímpic | 14,81 m | Ralph Rose | Saint Louis (USA) | 31 d'agost de 1904 |
(*) No oficial

## Resultats

| Posició | Nom | País | Distància |
| 1 | Ralph Rose | Estats Units | 14.21 metres |
| 2 | Denis Horgan | Regne Unit | 13.62 metres |
| 3 | John Garrels | Estats Units | 13.18 metres |
| 4 | Wesley Coe | Estats Units | 13.07 metres |
| 5 | Edward Barrett | Regne Unit | 12.89 metres |
| 6 | Bill Horr | Estats Units | 12.83 metres |
| 7 | Jalmari Sauli | Finlàndia | 12.58 metres |
| 8 | Lee Talbott | Estats Units | 11.63 metres |
| 9-25 | John Barrett | Regne Unit | desconegut |
| 9-25 | Wilbur Burroughs | Estats Units | desconegut |
| 9-25 | Michalis Dorizas | Grècia | desconegut |
| 9-25 | Nikolaos Georgantas | Grècia | desconegut |
| 9-25 | Juho Halme | Finlàndia | desconegut |
| 9-25 | Arne Halse | Noruega | desconegut |
| 9-25 | István Mudin | Hongria | desconegut |
| 9-25 | Verner Järvinen | Finlàndia | desconegut |
| 9-25 | Charles Lagarde | França | desconegut |
| 9-25 | Henry Alan Leeke | Regne Unit | desconegut |
| 9-25 | Mór Kóczán | Hongria | desconegut |
| 9-25 | Tom Nicolson | Regne Unit | desconegut |
| 9-25 | Elmer Niklander | Finlàndia | desconegut |
| 9-25 | Martin Sheridan | Estats Units | desconegut |
| 9-25 | André Tison | França | desconegut |
| 9-25 | Hugo Wieslander | Suècia | desconegut |
| 9-25 | Bruno Zilliacus | Finlàndia | desconegut |

## Referències

* Cook, Theodore Andrea. The Fourth Olympiad, Being the Official Report. Londres: British Olympic Association, 1908.
* De Wael, Herman. «Athletics 1908». Herman's Full Olympians, 2001. Arxivat de l'original el 27 de setembre 2006. [Consulta: 15 juliol 2006].
* Wudarski, Pawel. «Wyniki Igrzysk Olimpijskich» (en polonès), 1999. Arxivat de l'original el 14 de juliol 2015. [Consulta: 15 juliol 2006].
# Badi al-Zaman Mirza

Badi al-Zaman Mirza (? - 25 de març de 1603) fou un príncep timúrida de Badakhxan, dels anomenats mirzes del Badakhxan.
Els timúrides van perdre Badakhxan el 1499 quan va passar a mans de Khusraw Shah i dels uzbeks shibànides el 1503. Llavors es va produir l'aixecament nacional dirigit per Mubarak Shah i Zubayr Raghi, que van tenir com a quarter general la fortalesa que van anomenar Kala-i Zafar (Fortí de la Victòria); els uzbeks foren rebutjats i el príncep timúrida Nasir Mirza (Nasir Mirza Mihran Shah), germà de Bàber, cridat per combatre contra els uzbeks, fou proclamat rei el febrer del 1505. Al cap de dos anys, però, a causa de divergències amb els caps rebels, fou expulsat del tron i els dos caps rebels van conservar el control. El 1508, Sultan Ways Mirza (conegut com a Mirza Khan), fill de Sultan Mahmud Mirza, es va presentar al país (amb consentiment de Bàber) i fou rebut a Kala-i Zafar on Mubarak Khan havia mort feia poc a mans de Zubayr Raghi. Aquest s'oposava a reconèixer Ways Mirza com a sobirà, i fou assassinat; llavors van entrar al país els ismaïlites de Kuhistan, dirigits per Radi al-Din, i es van apoderar de la major part del país. Però la primavera del 1509, Radi al-Din va morir en una batalla i el seu cap portat a Ways Mirza, que era a Kala-i Zafar, que va poder governar fins a la seva mort el 1520. Llavors el va succeir el seu fill infant Sulayman Mirza però Baber el va deposar i va nomenar governador al seu propi fill Humayun (després emperador), que va restar-hi fins al 1529, quan fou cridat pel seu pare a l'Índia i el va substituir el seu germà Mirza Hindal (Abu Nasr Muhammad Hindal). Al marxar Humayun, Said Khan de Kaixgar va intentar apoderar-se del Badakhxan però fou rebutjat i Bàber va cedir el principat a Sulayman al que Said Khan també va finalment reconèixer (1530). Sulayman (+ 1589) va governar uns quants anys i el 1575 va renunciar a favor del seu net Shah Rukh Mirza ibn Ibrahim; encara que el shibànida Abd Allah ibn Iskandar va ocupar Kunduz el 1584, pocs anys després el Badakhxan tornava a estar en mans dels timúrides. Les fonts no coincideixen en els relats; el Tarikh-i Irakimi diu que Badi al-Zaman Mirza va matar a Shah Rukh Mirza i el va substituir (data no assenyalada), però l'Akbar-nama d'Abu l-Fadl Allami diu que va morir al llit el 1607. Vers 1599/1601 es va acabar la dinastia shibànida i Badakhxan on ja regnava Badi al-Zaman va reconèixer la nova dinastia, però el 1603 quan els safàvides van envair el territori de Balkh, va obrir negociacions amb l'emperador Jahangir; els safàvides foren rebutjats i les negociacions amb Jahangir no van fructificar, i els jànides van envair el país; van conquerir Kunduz i Badi al-Zaman va morir tot seguit en la lluita. Els jànides haurien nomenat llavors a Mirza Muhammad Khan, fill de Shah Rukh, per governar, però al cap d'un any fou assassinat per un pretendent shibànida que s'havia refugiat al país. Llavors formà part directement del kanat de Bukharà.

## Referències

* Enciclopèdia de l'Islam, s.v. "Badakhshan"
* Article "Badi al-Zaman Mirza" a Encyclopaedia Iranica
# Basaluzzo

Basaluzzo és un municipi situat al territori de la província d'Alessandria, a la regió del Piemont, (Itàlia).
Pertanyen al municipi la frazione de Sant'Antonio.
Basaluzzo limita amb els municipis de Bosco Marengo, Capriata d'Orba, Francavilla Bisio, Fresonara, Novi Ligure, Pasturana i Predosa.
# BZD

BZD té els següents significats:
* Ferrocarrils Belarussos (del seu nom en rus Белорусская Железная Дорога, transliterat Belorusskaia Železnaja Doroga), companyia estatal de ferrocarril de Belarús
* Benzodiazepina, substància psicotròpica usada com a ansiolític
* BZD també és el codi ISO 4217 del dòlar de Belize, moneda oficial de Belize
* bzd també és el codi ISO 639-3 del bribri, llengua parlada pels bribris de Costa Rica i Panamà
# BYN

BYN té els següents significats:
* Blanco y Negro, revista il·lustrada històrica d'Espanya
* Blanc i negre (del seu nom en castellà Blanco Y Negro), tècnica fotogràfica basada en l'absència de color
* BYN també és el codi ISO 4217 del ruble belarús, moneda oficial de Belarús
* byn també és el codi ISO 639-3 del bilin, llengua parlada a Eritrea
# Bangor

«Bangor» té aquests significats:
* Toponímia:
** Austràlia:
*** Bangor (Nova Gal·les del Sud)
*** Bangor (Tasmània)
** Canadà:
*** Bangor (Nova Escòcia)
*** Bangor (Ontario)
*** Bangor (illa del Príncep Eduard)
*** Bangor (Saskatchewan)
** França:
*** Bangor (Morbihan), Ar Mor-Bihan, Bretanya
** Regne Unit:
*** Bangor (Gwynned)
*** Bangor (Down), Irlanda del Nord
*** Bangor-Is-y-Coed, Bangor Is-Coed o Bangor-on-Dee, Wrexham, Gal·les
** Estats Units d'Amèrica:
*** Bangor (Alabama)
*** Bangor (Califòrnia)
*** Bangor (Maine)
*** Bangor (Michigan)
*** Bangor (Nova York)
*** Bangor (Pennsilvània)
*** Bangor (Washington)
*** Bangor (Wisconsin)
*** Bangor International Airport
*** Bangor Township (Dakota del Sud)
*** Bangor Township (Iowa)
*** Bangor Township (Minnesota)
*** Bangor Township (Comtat de Bay), Michigan
*** Bangor Township (Comtat de Van Buren), Michigan
*** East Bangor, Pennsilvània
* Organitzacions:
** Bangor F.C., club de futbol nord-irlandès
** Bangor City Football Club, club de futbol gal·lès
# Baldriga de Christmas

La baldriga de Christmas (Puffinus nativitatis) és un ocell marí de la família dels procel·làrids (Procellariidae), d'hàbits pelàgics, cria a les illes hawaianes de Sotavent, Tuamotu, Marshall i Kiritimati i es dispersa pel Pacífic.
# Baldriga de Hutton

La baldriga de Hutton (Puffinus huttoni) és un ocell marí de la família dels procel·làrids (Procellariidae) que cria a la costa nord-est de l'Illa del Sud de Nova Zelanda, i es dispersa pel Pacífic fins a les costes occidentals d'Austràlia.
# Barbacoll ratllat gros

El barbacoll ratllat gros (Malacoptila striata) és una espècie d'ocell de la família dels bucònids (Bucconidae) que habita la selva humida de les terres baixes de l'est del Brasil.

## Taxonomia

S'han descrit dues subespècies:
* M. s. minor Sassi, 1911. Del nord-est del Brasil.
* M. s. striata (von Spix, 1824). Del sud-est de Brasil.
Algunes modernes classificacions consideren la primera una espècie diferent: Barbacoll ratllat petit (Malacoptila minor).

## Referències

* ↑ Josep del Hoyo i J. Nigel. Illustrated checklist of the birds of the world. Vol.1, Non passerines. Lynx Edicions, 2014. ISBN 978-84-96553-94-1
# Baronia de Passava

La baronia de Passava (o Passavant) fou una de les dotze grans baronies creades al Principat d'Acaia (establert a partir del 1205, la baronia es va concretar el 1209). La baronia la formaven 24 feus menors. El castell de Passava, al cim d'una muntanya, prop de Gytheion, va ser anomenat pels francs com Passe Avant, escurçat a Passava. Fou concedida a Joan I de Neuilly, mariscal hereditari de Morea (Peloponès) i que va posseir quatre senyories menors. Des de Passava es podia veure la gent de Maina.
No se sap exacte quan va morir Joan I, però degué ser a l'entorn del 1250. El va succeir el seu fill Joan II de Neully que per matrimoni va enllaçar amb una germana (de nom desconegut) de Gautier II baró d'Akova, sent els pares de Margarita de Neully, a la que fou restituit 1/3 de la baronia d'Akova el 1276, reunint ambdues baronies (si bé els altres ⅔ d'Akova havien passat a Margarita de Villehardouin i van seguir en aquesta línia)

## Referències

* ↑ Chroniques greco-romaines inédites ou peu connues, Charles Hopf, Berlin, 1873
# Barba-roja

«Barba-roja» té aquests significats:
* Barba-roja (Oriola), pedania del terme municipal d'Oriola.
* Barba-roja (peça de teatre), original de Frederic Soler.
* Khair ed-Din Barba-rossa, almirall otomà.
* Frederic I Barba-roja, emperador del Sacre Imperi Romanogermànic.
* Barba-roja, pel·lícula de 1965 dirigida per Akira Kurosawa
# Auguste Vaucorbeil

Auguste Emmanuel Veurcorbeil (Rouen, 1821 – París, 1884) fou un compositor francès.
Era fill de l'actor Ferville i deixeble de Luigi Cherubini en el Conservatori de París. Fou comissari del Govern per als teatres subvencionats el 1872, president de la Societat de Compositors de Música i el 1879 director de l'Opéra, on muntà diverses òperes, entre elles Aida, Sapho, Henri VIII, etc., però els resultats de la seva gestió foren molt mediocres. Entre les seves composicions, escasses d'originalitat, cal citar l'òpera còmica Bataille d'Amour; l'òpera Mahomet; el poema simfònic Linde, i les melodies, Intimités, que foren les que li valgueren un èxit més sincer.

## Bibliografia

* Enciclopèdia Espasa Volum, núm 67, pàg. 331 ISBN 84-239-4567-7
# Yang Hu

    En aquest nom xinès, el cognom és Yang.
Yang Hu :
| Xinès tradicional: | Xinès tradicional: | 羊祜 |
| Xinès simplificat: | Xinès simplificat: | 羊祜 |
Yang Hu (221-278 EC), nom estilitzat Shuzi (叔子), va ser un general militar durant el període de la tardana Dinastia Jin de la història xinesa. La seva defensa dels plans per conquerir l'estat rival de Wu Oriental, finalment va convèncer a l'emperador Wu per dur-los a terme, però ell no viuria per veure l'execució dels plans. Va ser conegut per la seva humilitat i previsió.
Tant l'avi de Yang Hu, Yang Xu (羊續), com el seu pare, Yang Chai (羊茝), foren governadors de comandància, i la seva mare era una filla de l'historiador i músic de la Dinastia Han, Cai Yong. La seva germana Yang Huiyu va ser la tercera esposa de Sima Shi, posteriorment honrada com una emperadriu vídua després que l'Emperador Wu establí la Dinastia Jin en el 265.
Yang Hu va perdre al seu pare a l'edat dels 11 anys. Va ser criat pel seu oncle Yang Chen (羊耽) i el va servir filialment. A mesura que creixia, va començar a fer-se conegut per la seva intel·ligència, coneixement i bellesa física. El general militar Xiahou Wei va quedar impressionat amb ell i en va casar la seva neboda (la filla de Xiahou Ba) amb Yang. Després que el seu sogre va fer defecció cap a Shu Han en el 249 en vista del colp d'estat de Sima Yi en contra de Cao Shuang, Yang va ser un dels pocs que estant relacionats per matrimoni van encara atrevir-se a associar-se amb el clan Xiahou. Es va exercir com a funcionari de baix nivell durant els regnats dels emperadors de Cao Wei, Cao Mao i Cao Huan. Com que va advertir a Sima Zhao sobre les intencions de Zhong Hui, Sima va confiar en gran manera en el seu judici després que Zhong es va revoltar (com ell havia predit) en el 264, i es va exercir com a secretari executiu de Sima.
Després de la mort de Sima Zhao en el 265, el seu fill Sima Yan el va succeir, i més tard eixe any va forçar a Cao Huan a abdicar a favor seu, acabant Cao Wei i establint Jin (com Emperador Wu). L'Emperador Wu volgué crear a Yang com un duc, però Yang ho declinà.

## Vegeu també

* Llista de persones relacionades amb els Tres Regnes
# Cristian Pita Bolaños

Cristian David Pita Bolaños (6 de febrer de 1995) és un ciclista equatorià. Format al Centre mundial del ciclisme, va passar al professionalisme al 2016 amb l'equip Team Ecuador. Aquell mateix any va aconseguir la seva primera victòria en una cursa de l'UCI. Des del 2017 milita a l'equip Start Vaxes Cycling Team.

## Palmarès

* 2016
** Vencedor d'una etapa a la Volta a Guatemala

## Referències

* ↑ «El ecuatoriano Cristian Pita gana la sexta etapa de la Vuelta a Guatemala». Agencia EFE, 29-10-2016 [Consulta: 6 desembre 2017].
* ↑ «Cristian Pita Bolaños correrá en equipo continental». lahora.com [Consulta: 6 desembre 2017].
* ↑ «Cristian David Pita». procyclingstats.com. [Consulta: 6 desembre 2017].

## Enllaços externs

* Fitxa a sitiodeciclismo.net
* Fitxa a cyclebase.nl
# Brighton (desambiguació)

«Brighton» té aquests significats:
* Brighton, municipi al comtat d'East Sussex, Anglaterra.
* Brighton (Alabama)
* Brighton (Colorado)
* Brighton (Illinois)
* Brighton (Iowa)
* Brighton (Tennessee)
* Brighton (Vermont)
* Brighton & Hove Albion Football Club, equip esportiu.
* London, Brighton and South Coast Railway, companyia de ferrocarril del Regne Unit entre el 1846 i 1922.
# Coming up for air

Coming up for air (traducció literal de l'anglès: Pujar a cercar aire) és una obra escrita per George Orwell el 1939 entre Homenatge a Catalunya (1938) i La rebel·lió dels animals (1945).
El protagonista de l'obra és George Bowling, un agent d'assegurances de mitjana edat que viu en una típica casa anglesa dels afores amb la seva dona i els seus dos fills. Un dia, en estrenar la seva nova dentadura postissa, sent la necessitat de «pujar a cercar aire», referència metafòrica en al·lusió a la seva situació vital i la necessitatde solucionar la rutina tirànica exercida pel temps petrificant. Amb disset lliures que ha guanyat en una carrera decideix remuntar l'assossegat transcórrer de la seva història tornant a la seva infància: concretament, decideix tornar a Lower Binfield, el poble on va créixer, i a l'estany on solia pescar carpes trenta anys enrere. Deixant de costat a la seva família, encamina la seva existència cap al record idealitzat plasmat en la seva memòria però, com és d'esperar, es retrobarà amb l'efecte produït per la realitat en els fantasmes del record i l'esperança. L'estany ha desaparegut, el poble s'ha tornat irreconeixible i el principal esdeveniment de les seves vacances és un bombardeig accidental de les forces de la RAF, preludi de l'esclat de la Segona Guerra Mundial.
# No hay negros en el Tíbet

No hay negros en el Tíbet és un pòdcast espanyol que tracta sobre el que significa ser una persona afrodescendent a Espanya.
No hay negros en el Tíbet és un programa original de Podium. El presenten el productor musical, beatmaker i locutor Frank T, la humorista i excolumnista d'El País Madrid Asaari Bibang i el còmic i actor Lamine Thior.
Amb una primera temporada de 10 episodis, parlen de la realitat gairebé sempre oculta de més de 700.000 persones negres a Espanya. Han tractat temes com la salut mental, la LGTBfòbia, el Dia Internacional de les Dones o el cinema.

## Referències

* ↑ «Three Black Spanish podcasters find humor as they deal with prejudice and stereotypes» (en anglès). NPR.org.
* ↑ SER, Cadena. «Negros hablando de negros» (en espanyol europeu), 13-02-2022. [Consulta: 1r novembre 2022].
* ↑ Afrofeminas. «Frank T: “Llevo haciendo No hay negros en el Tíbet desde el minuto uno que yo empecé a hacer rap”» (en castellà), 31-03-2022. [Consulta: 1r novembre 2022].
* ↑ Martínez, Héctor Llanos. «‘La noria’ de Elizabeth Duval y otros podcast conversacionales para el mes de abril» (en castellà), 04-04-2022. [Consulta: 1r novembre 2022].
# Nefertari (esposa de Tuthmosis IV)

Nefertari va ser una reina de la XVIII Dinastia d'Egipte. Va ser la Gran Esposa Reial del faraó Tuthmosis IV.
Nefertari en jeroglífic :
Es desconeixen els seus orígens, és probable que fos una plebea. En diverses representacions, ella i la reina mare Tiaa són representades com a deesses que acompanyen a Tuthmosis. Al setè any del regnat d'aquest faraó, Iaret, germana de Tuthmosis, apareix com la nova Gran Esposa Reial; Nefertari va morir o va ser empesa a un segon pla quan Iaret va assolir l'edat suficient com per a convertir-se en l'esposa de Tuthmosis.
Va ser representada juntament amb el seu marit en vuit esteles a Guiza. També apareix en una estela trobada al temple de Luxor i s'esmenta en un escarabat trobat a Gurob.
No se sap si els fills de Tuhthmosis IV van néixer de Nefertari o d'Iaret. Després de la mort de Tuthmosis, el següent faraó va ser Amenofis III, fill d'una dona secundària anomenada Mutemuia.

## Referències

* 1 2 Dodson i Hilton, 2004, p. 140.
* ↑ Shaw, 2004, p. 241.

## Vegeu també

* La dona a l'Antic Egipte

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Shaw, Ian. The Oxford History of Ancient Egypt (en anglès). OUP Oxford, 2004. ISBN 978-0192804587.
# Neògnats

Els neògnats (Neognatha) són una infraclasse d'ocells de la subclasse Neornithes. Els neògnats inclouen la pràctica totalitat d'aus vivents: el seu tàxon germà Paleognathae conté els tinamuns (l'únic ordre de paleògnats capaç de volar) i els estrucioniformes, que no poden volar.
Hi ha gairebé deu mil espècies de neògnats. Des de principis del Cretaci, en què apareixen els seus primers fòssils, han tingut una radiació adaptativa per arribar a la increïble diversitat de formes (especialment del bec i de les potes), funcions i comportaments que tenen avui en dia. Els passeriformes són l'ordre més gran de vertebrats terrestres: amb el 60% dels ocells vivents, són més del doble de diversos que els rosegadors i unes cinc vegades més diversos que els ratpenats, que són els ordres més grans de mamífers. D'altra banda, inclouen ordres molt petits, que normalment són aus amb parentescs molt poc clars, com l'enigmàtic hoatzín.
Els neògnats tenen metacarpials fusionats, un tercer dígit allargat, i tretze vèrtebres o menys. Es diferencien dels paleògnats en trets com l'estructura dels ossos de la seva mandíbula. Neognathae significa 'mandíbules noves', però irònicament sembla que les mandíbules dels paleògnats, suposadament més antigues, són un dels poc trets apomòrfics (més moderns) d'aquest grup en comparació amb els neògnats.

## Taxonomia

* Infraclasse Neognathae
** Superordre Galloanserae
*** Ordre Anseriformes (ànecs, oques i cignes)
*** Ordre Galliformes (faisans i galls dindis)
** Superordre Neoaves
*** Ordre Accipitriformes
*** Ordre Apodiformes (falciots)
*** Ordre Bucerotiformes
*** Ordre Caprimulgiformes (enganyapastors)
*** Ordre Cariamiformes
*** Ordre Cathartiformes
*** Ordre Charadriiformes (corriols)
*** Ordre Ciconiiformes (cigonyes)
*** Ordre Coliiformes (colis)
*** Ordre Columbiformes (coloms)
*** Ordre Coraciiformes (alcions)
*** Ordre Cuculiformes (cucuts)
*** Ordre Eurypygiformes
*** Ordre Falconiformes (falcons, àligues i voltors)
*** Ordre Gaviiformes (calàbries)
*** Ordre Gruiformes (grues)
*** Ordre Leptosomiformes
*** Ordre Mesitornithiformes
*** Ordre Musophagiformes
*** Ordre Opisthocomiformes
*** Ordre Otidiformes
*** Ordre Passeriformes (passerells, pardals, orenetes…)
*** Ordre Pelecaniformes (pelicans i mascarells)
*** Ordre Phaethontiformes
*** Ordre Phoenicopteriformes (flamencs)
*** Ordre Piciformes (picots)
*** Ordre Podicipediformes (somorgollaires)
*** Ordre Procellariiformes (petrells i albatros)
*** Ordre Psittaciformes (lloros)
*** Ordre Pteroclidiformes (gangues)
*** Ordre Sphenisciformes (pingüins)
*** Ordre Strigiformes (mussols)
*** Ordre Suliformes
*** Ordre Trochiliformes (colibrís)
*** Ordre Trogoniformes (trogons)
*** Ordre Turniciformes (guatlles)

## Vegeu també

* Mesitornítid

## Referències

* ↑ Alguns autors els consideren un sol ordre mentre que d'altres distingeixen els falconiformes dels accipitriformes. Entre les fonts actuals que els consideren un sol ordre es pot consultar l'entrada falconiformes a la base de dades taxonòmica del NBCI
# Nortonville (Kentucky)

Nortonville és una població dels Estats Units a l'estat de Kentucky. Segons el cens del 2000 tenia 1.264 habitants.

## Demografia

Segons el cens del 2000, Nortonville tenia 1.264 habitants, 525 habitatges, i 363 famílies. La densitat de població era de 439,7 habitants/km².
Dels 525 habitatges en un 28,2% hi vivien nens de menys de 18 anys, en un 54,1% hi vivien parelles casades, en un 12,2% dones solteres, i en un 30,7% no eren unitats familiars. En el 28,4% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,93.
Per edats la població es repartia de la següent manera: un 24,1% tenia menys de 18 anys, un 8,8% entre 18 i 24, un 29% entre 25 i 44, un 23% de 45 a 60 i un 15,1% 65 anys o més.
L'edat mediana era de 36 anys. Per cada 100 dones de 18 o més anys hi havia 89 homes.
La renda mediana per habitatge era de 27.222 $ i la renda mediana per família de 31.466 $. Els homes tenien una renda mediana de 27.986 $ mentre que les dones 17.176 $. La renda per capita de la població era de 13.179 $. Entorn del 17,9% de les famílies i el 20,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Nortonville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Nortonville». American Fact Finder. Oficina del Cens dels Estats Units, 12-01-2010.
# Nyctimene

Nyctimene és un gènere de ratpenats de la família dels pteropòdids.

## Llista d'espècies

* Nyctimene aello
* Nyctimene albiventer
* Nyctimene celaeno
* Nyctimene cephalotes
* Nyctimene certans
* Nyctimene cyclotis
* Nyctimene draconilla
* Nyctimene keasti
* Nyctimene major
* Nyctimene malaitensis
* Nyctimene masalai
* Nyctimene minutus
* Nyctimene rabori
* Nyctimene robinsoni
* Nyctimene sanctacrucis
* Nyctimene vizcaccia
* Nyctimene wrightae

## Referències

* Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.

## Enllaços externs

* Informació sobre les diferents espècies d'aquest gènere. (anglès)
Espècies vivents de megaquiròpters :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Subfamília Nyctimeninae :
Subfamília Cynopterinae :
Subfamília Harpyionycterinae :
Subfamília Macroglossusinae :
Subfamília Pteropodinae :
Subfamília Rousettinae :
Subfamília Epomophorinae :